कालिका नगरपालिका
कालिका नगरपालिका नेपालको मध्यमाञ्चल विकास क्षेत्र अन्तर्गत नारायणी अञ्चलमा पर्ने चितवन जिल्लामा अवस्थित एक नगरपालिका हो। स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा चितवनमा पदमपुर, जुटपानी र शक्तिखोर यी ३ गाउँ विकास समितिहरूलाई समेटेर कालिका नगरपालिका घोषणा गरिएको हो। कालिका नगरपालिकाको केन्द्र साबिकको जुटपानी गाउँ विकास समितिको रेडक्रसग्राममा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।

जनसङ्ख्या
पदमपुर, जुटपानी र शक्तिखोर यी ३ गाउँ विकास समितिहरूलाई मिलाएर कालिका नगरपालिका बनाइएको हो। त्यसैले राष्ट्रिय जनगणना २०६८को जनगणना अनुसार यी ३ ठाउँहरूको जनसङ्ख्यालाई जोडेर कालिका नगरपालिकाको जनसङ्ख्या ३८,६६६ रहेको छ।

सन्दर्भ सामग्रीहरू

बाह्य कडीहरू
चितवन पोष्ट
जिल्ला विकास समितिको कार्यालय, चितवन

यो पनि हेर्नुहोस

२०७२ असोज १ मा घोषित नगरपालिकाहरू
चितवन जिल्लाका नगरपालिकाहरू
नेपालका नगरपालिकाहरू
बागमती प्रदेशका नगरपालिकाहरू